पाएं अपने शहर की ताज़ा ख़बरें और फ्री ई-पेपरडाउनलोड करें
महामारी के चलते कई दिनों से लोगों की अर्थ व्यवस्था पूरी तरह गड़बड़ाई हुई है। कई लोग बैंकों के कर्ज को लेकर परेशान हैं। इसे लेकर हाल में ही हाईकोर्ट ने ही यह आदेश जारी किया कि जून तक कोई भी बैंक किसी भी प्रकार की वसूली न करे, लेकिन निजी बैंक वाले कोर्ट के आदेश को भी नहीं मान रहे हैं।
एक तारीख लगते ही बैंक वालों ने लोगों को वसूली के लिए फोन लगाना शुरू कर दिए। प्राइवेट बैंक के फील्ड अधिकारी फोन लगाकर बकायादारों से कह रहे हैं कि इस माह की किस्त बैंक में जमा करे नहीं तो पैनल्टी के साथ अन्य कार्रवाई की जाएगी। इसे लेकर लोग परेशान हैं। दो दिन के भीतर कई लोगों के पास बैंकों के किस्तों के लिए फोन पहुंचे हैं। किसी ने पर्सनल तो किसी ने होम होम ले रखा है लेकिन लॉकडाउन के चलते वर्तमान में अधिकांश लोग घर बैठे हुए हैं और कामकाज बंद है।
उनका कहना है कि ऐसे में किस्त कैसे भरें, अभी तो परिवार को पालना मुश्किल हो रहा है। इधर प्राइवेट बैंक वालों का कहना है कि हमारे पास फिलहाल किसी प्रकार का शासन से आदेश नहीं आया है। शहर के लोगों ने कलेक्टर व एसपी से मांग की है सभी प्राइवेट बैंक वालों को इस संदर्भ में कोर्ट के आदेश की स्थिति से स्पष्ट किया जाए ताकि लोग परेशान न हों।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn